شەفەق نیوز/ مارماسی وەیەکیگ لە خوەشترین و گرانترین ژەمە خۆراکەێل ئاوی لەلای یابانیەیلە دانرێد، دەوڵەمەن و نەدار پۊیل خەرج کەن ئەرای.
نرخ یەک کیلو لە مارماسی لە یابان رەسێدە ٣٥ هەزار دۆلار ک یەکسانە وە نرخ تەڵا، ئەو ژەمە پۊیل وە یابانیەیل نەهیشتیە و هەردگ دەوڵەمەن و نەدارەێل وەرەو خوەی کێشایە.
هەرچەن فرە گرانە باوجی یابانیەیلە لە ساڵیگ ٥٠ تەن لەلی خوەن.
٤٠ ساڵ گوزەشتە خواردنیگ بۊ لەبان جادە فروشیا باوجی لەوەر فرە خواردنی مەترسی لەناوچۊینی دروسبۊی لەوەر ئەوە ڕاوکردن ئەو مار ماسییە قەیەغە کریا.
ئێسە، ئی ماسییە هەر لە سەرەتا بۊینی ئیوەت کریەن ئوو خواردن تایوەت دەنەپێ ک نرخەگەی گرانە و لەوەر ئەیە نرخ ژەمە ماسییەگە فرەتر بەرزەو بوود، نەدارەێلیش پۊیل ئەرای خواردنی گردەو کەن.
